# 2.2. Temporalización

# Temporalización do REA

Este REA está deseñado para desenvolverse en 12 sesións. A proposta é que se imparta no segundo trimestre.

Na seguinte táboa hai unha estimación da temporalización recomendada para cada fase deste recurso.

Fase | Seccións | Descrición do traballo a desenvolver | Temporalización
--- | --- | --- | ---
1. Grúas de papel | 1.1. A pomba da paz 1.2. O reto 1.3. Aves migratorias 1.4. Diario de aprendizaxe | Motivar o alumnado para afrontar o reto final "creación dunha instalación" que formará parte do segundo espazo do museo. Acercamento ao fío condutor: a cultura xaponesa. Inicio do concepto de migración. | 2 sesións
2. Facendo a equipaxe | 2.1. A familia, a amizade e o amor 2.2. As regras da convivencia 2.3. Diario de aprendizaxe | Activar os coñecementos previos relacionados co ser humano como ser social, partindo de conceptos próximos como os tipos de familia e a amizade relacionándoo cos tipos de familia. Recoñecemento de dereitos e deberes no seu entorno: casa e escola. | 2 sesións
3. O camiño da paz | 3.1. Os dereitos humanos 3.2. O respecto á diversidade 3.3. A democracia e as ONG 3.4. Diario de aprendizaxe | Adquirir o concepto de dereitos humanos a través da declaración universal dos dereitos humanos e a convención sobre os dereitos do neno, así como a súa aplicación práctica a través da procura de noticias relacionadas en xornais. Coñecer obras artísticas e persoas ilustres que loitaron ou reivindicaron a importancia da inclusión e respecto dos dereitos das persoas. Desenvolver unha capacidade crítica para analizar a situación actual das minorías e propoñer solucións para favorecer a súa inclusión na sociedade. Identificar ONG ou institucións de diferentes ámbitos. | 5 sesións
4. Instalando desexos | 4.1. Artivismo 4.2. A nosa maleta 4.3. Diario de aprendizaxe | Desenvolver o reto proposto: composición grupal da instalación no museo. | 2 sesións
5. O noso museo | 5.1. Autoavaliación 5.2. Rúbrica 5.3. Diario de aprendizaxe | Reflexionar sobre o traballo realizado e sobre o aprendido durante o proceso. Autoavaliación do reto e coavaliación dos diferentes grupos. | 1 sesión

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)