# 2. Contextualización curricular

# Contextualización do REA na programación de materia

Os REA da materia de Educación en Valores Cívicos e Éticos de 6.º de Educación Primaria están deseñados a partir da programación modelo de Proens 2022-2023, versión 1.

Os REA de Educación en Valores Cívicos e éticos de 6.º de Educación Primaria respectan a programación modelo de Proens. Cada REA correspóndese con dúas unidades didácticas referidas a cada un dos tres bloques da materia.

Nestes tres bloques preténdese facer un percorrido dende a propia persoa e a súa autonomía, analizar o papel que cumpre na sociedade e a súa responsabilidade cos e coas demais e para rematar, pescudar sobre a responsabilidade ética e moral que temos de cara ao mundo, aos demais seres vivos e ao noso planeta.

## Relación dos REA coa programación modelo de Proens

Número de REA e título | Unidade/s didáctica/s (Proens) | Criterios de avaliación traballados | % Peso Materia (Orientación de Proens) | Temporalización
--- | --- | --- | --- | ---
REA01: "Pinceladas de emocións" | UD 1: Quen son eu? | CA1.1, CA1.2, CA1.3 | 33 % | 11 sesións
UD 2: Como debo actuar? | CA1.4, CA1.5
REA02: "Mil latexos de papel" | UD 3: Eu como son ser humano, social e democrático | CA2.1, CA2.2, CA2.3 | 34 % | 12 sesións
UD 4: Todas as persoas somos iguais | CA2.4, CA2.5, CA2.6
REA03: "Sementando camiños" | UD 5: Todos os seres vivos merecemos respecto | CA3.1, CA3.2 | 33 % | 12 sesións
UD 6: E eu, como podo axudar o planeta? | CA3.3, CA3.4

# Eixes da proposta didáctica

A proposta didáctica desenvolverá os contidos establecidos no currículo da área de Educación en Valores Cívicos e Éticos, baseándose nos eixes da propia materia.

O enfoque principal é a aprendizaxe baseada en proxectos (ABP), que permite ao alumnado desenvolver competencias creativas no marco dunha situación de aprendizaxe significativa.

Tal e como se recolle na descrición xeral, este REA está intimamente ligado coa área de Educación Plástica e Visual, promovendo unha situación de aprendizaxe que trata contidos relacionados cos seguintes ODS (Obxectivos de Desenvolvemento Sostible):

- ODS 4. Educación de calidade.
- ODS 5. Igualdade de xénero.
- ODS 10. Redución de desigualdades.
- ODS 12. Produción e consumo responsable.
- ODS 16. Paz, xustiza e institucións sociais.

Os eixes principais son os seguintes:

- Fomento da Competencia Lingüística: desenvolver as habilidades de comprensión e expresión en lingua galega, tanto na comunicación oral como escrita.
- Aplicación do ABP: potenciar o traballo cooperativo e a resolución de problemas mediante o deseño dun produto final que combine a creatividade e a educación emocional.
- Conciencia lingüística: fomentar o uso do galego en contextos creativos, valorando a súa diversidade e riqueza como parte da identidade cultural do alumnado.
- Creatividade e tecnoloxía: integrar o emprego das TIC dun xeito responsable, analizando de xeito crítico as redes sociais.
- Valores e competencias sociais: traballar a responsabilidade, o respecto e a colaboración a través do desenvolvemento dun proxecto colectivo que require a participación activa e o consenso.

# Contidos, obxectivos específicos e competencias clave

Este REA, en relación coa programación didáctica de referencia publicada no aplicativo de Proens para a área de Educación en Valores Cívicos e Éticos de 6.º de Educación Primaria, contextualízase nas unidades 3 (Eu como ser humano, social e democrático) e 4 (Todas as persoas somos iguais) e leva por nome "Mil latexos de papel". É importante mencionar que o alumnado terá que integrar o aprendido nas unidades previas da programación anual.

O recurso englóbase principalmente nos bloques:

- Bloque 2. Sociedade, xustiza e democracia: búscase que os alumnas e as alumnos entendan a raíz social e cultural da súa propia identidade como persoas, recoñecendo as distintas estruturas e relacións que constitúen a súa contorna social e reflexionando sobre a súa dimensión normativa, ética e afectiva.

Contidos | Bloque da materia
--- | ---
O ser humano como ser social por natureza: Fundamentos da vida en sociedade. A familia. A amizade e o amor. A empatía cos demais. A conduta cívica: respectar as regras de convivencia. A diferenza entre as normas morais e as normas legais. A democracia como mellor modo de convivencia: Principios e valores constitucionais e democráticos na Constitución española e no Estatuto de autonomía de Galicia. O diálogo e a argumentación na toma de decisións en común e a resolución pacífica de conflitos. O problema da consecución da xustiza na democracia. A cultura da paz e da non violencia: O papel do Estado na consecución da paz, da seguridade e da cooperación internacional e o papel das ONG e ONGD. O valor da defensa e da protección civil e a colaboración cidadá na seguridade integral dos cidadáns. O respecto dos dereitos humanos e os dereitos da infancia: A pobreza e a explotación laboral e infantil. As súas causas e a procura de solucións globais e locais. A igualdade e a corresponsabilidade entre mulleres e homes, a prevención dos abusos e a violencia contra as mulleres e a conduta non sexista. O respecto da diversidade cultural e das tradicións: A conquista da igualdade social de todos os cidadáns sen depender da súa orixe étnico-cultural. O respecto da orientación sexual e da identidade de xénero. A prevención da LGTBIQ+-fobia. | Bloque 2. Sociedade, xustiza e democracia

No que respecta aos obxectivos, este recurso centrase nos seguintes:

Obxectivos | Descrición
--- | ---
OBX2 | Actuar e interactuar de acordo con normas e valores cívicos e éticos, recoñecendo a súa importancia para a vida individual e colectiva e aplicándoos de maneira efectiva e argumentada en distintos contextos, para promover unha convivencia democrática, xusta, inclusiva, respectuosa e pacífica.
OBX4 | Desenvolver a autoestima e a empatía coa contorna, identificando, xestionando e expresando emocións e sentimentos propios, e recoñecendo e valorando os dos outros, para adoptar unha actitude fundada no coidado e no aprecio de si mesmo, dos demais e do resto da natureza.

A continuación inclúense os descritores das competencias clave establecidos pola normativa e relacionados coa situación de aprendizaxe.

Competencias clave | Clave dos descritores operativos
--- | ---
Competencia en comunicación lingüística (CCL) | CCL1, CCL5
Competencia Plurilingüe (CP) | CP3
Competencia matemática, en ciencia, tecnoloxía e enxeñería (STEM) |
Competencia dixital (CD) |
Competencia persoal, social e de aprender a aprender (CPSAA) | CPSAA1, CPSAA2, CPSAA3, CPSAA4
Competencia cidadá (CC) | CC1, CC2, CC3, CC4
Competencia emprendedora (CE) | CE3
Competencia en conciencia e expresións culturais (CCEC) | CCEC1

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)